La Liga 1957/1958.
La Liga 1957/58. je bila 27. sezona nogometnog nacionalnog prvenstva Španije. Sezona je počela 15. septembra 1957. a završila 21. aprila 1958. U sezoni je učestvovalo 16 ekipa. Nakon završenog prvenstva Real Madrid je šesti put u svojoj historiji osvojio prvenstvo sa tri poena više od drugoplasiranog Atlético Madrida. Pretposljednja i posljednja ekipa, Real Valladolid i Real Jaén su na kraju sezone ispali iz lige. U cjelokupnoj sezoni je ukupno odigrano 240 utakmica te postignuto 792 gola što je iznosilo 3.3 datih golova po utakmici. Najefikasnija ekipa lige je bio Atlético Madrid. Alfredo Di Stéfano, Manuel Badenes i Ricardo Alós su bili najbolji strijelci lige sa 19 postignutih golova.